Vi skal bygge nyt typehus i foråret 2021, og mangler kun at beslutte varmekilde for at kunne skrive under. 

 

Valget står imellem gas og varmepumpe. Lokalplan beskriver der skal tilsluttes gas men kan ansøge om brug af varmepumpe.

 

Det lader til man fra politisk side vil udfase gas og tillægge afgifter efter årsskifte.

 

Gaskedel med tilhørende solcellepaneler, for at opnå energikrav, kontra varmepumpe har stort set samme anskaffelses sum.

 

Hvad er den "rigtige" løsning?


Nyt hus - skal vi vælge gasfyr eller varmepumpe?
Hej med jer

 

VARMEPUMPE!

Fremtidens energikilde er elbaseret og peger på varmepumperne. 

Så kort fortalt bør I klart gå efter en varmepumpe. Det er ikke her at I skal spare på pengene.

 

Når og hvis jeres hus skal sælges om 10-20 år, vil det være “tilbagestående” i forhold til jeres nabohuse, som fik sat en varmepumpe ind.

 

Med en varmepumpe bliver jeres hus desuden registret som el-opvarmet, hvormed I får nedsat el-afgift, på al den strøm I bruger ud over 4.000 kWh om året. Det kan senere vise fordelagtigt når I også får elbil på et tidspunkt.

Ps. I kan ligesom godt forberede carporten med et kraftstik allerede nu.

 

Får I dertil solceller, og evt. batteri så begynder vi virkelig at tale om det. Så kan I nærmest blive selvforsynende til både hus og bil. Og så smiler I endnu mere hver gang solen skinner.

